Garderoben vår

Garderobeplassen

* Skiftetøypose skal være i kurven på toppen
* Inni skapet: ulltøy/fleece, votter, lue, ullsokker – det man tenker barna trenger ute i løpet av dagen. Dette skal være rent tøy.
* Den smale hylla: Post og tegninger
* Knagger: Regntøy, parkdress/vinterdress, øvrig utetøy og sko
* Støvelhylla: Alle støvler/cherrox skal settes her

I skiftetøyposen

Enkel regel: 2 av hvert slag + dobbelt av sokker og truser.

2 bukser

2 tynne langermede gensere

2 strømpebukser/stilongs (anbefaler longs)

2 tykkere gensere (college eller fleece)

4 truser

4 sokker

Enkel regel: det som blir sendt hjem av vått eller møkkete tøy, skal erstattes dagen etter.

Tips:

Ha truser og sokker i egne småposer. Da er det enkelt for barna å finne det og enkelt for foreldre å telle over.

Tenk praktisk og konfortabelt – det er mer behagelig med en myk joggebukse enn en stiv olabukse. Ullundertøy eller genser og strømpebukse er greit antrekk inne.

Husk:

Merking av tøy OG sko/støvler er veldig viktig – det er mange barn for oss voksne å holde styr på når det gjelder hvem som eier hva. I tillegg er det mange barn som har like klær og utstyr. (Anbefaler strykemerker på ullklær)

Strikk under dresser og regnbukser er veldig viktig. Ellers dras buksebenet opp og barnet blir ofte våt med en gang.

Barnehagen holder ikke lånetøy. Mesteparten av det vi hadde av lånetøy tidligere har blitt borte.

Det er dere som foreldre som har ansvaret for at deres barn har klær og utstyr som passer til barnet og til været. Er det noe som mangler, og noe vi må løse der og da – ringer vi dere for å finne løsningen sammen.

Alt tøy og sko/støvler skal hjem hver fredag. Gjør det til en rutine å sjekke utstyr og innhold i skiftetøyposen hjemme i helgen. På den måten sikres det at barna har det de trenger og at alt passer til barnet og til været.

Garderoben er et felles ansvar. Personalet skal gjøre så godt de kan å holde orden på dagtid. Allikevel kan hver og enkelt sin plass virke uoversiktelig ved henting. Barna på VilleKulla trener selvstendighet og rydder etter seg selv og de voksne på Katthult og Småland velger å prioritere tid sammen med barna, framfor å rydde på alles garderobeplasser.

Vi oppfordrer derfor alle til å ta 2-3 minutter til å rydde plassene til barna ved henting.

Gjenglemt tøy-kurvene blir tømt annenhver uke, grunnet at det hoper seg opp med klær – vær derfor ivrig på å sjekke om noe av deres har havnet oppi den.

Vått tøy henger på knagger ute – husk å ta med dette hjem til tørking og evt. vasking.